EkBass/fiwiki-20250220-pages-articles huggingface dataset:
Daniel (Ruotsin prinssi)

Prinssi Daniel (Olof Daniel Westling Bernadotte, syntyjään Olof Daniel Westling, s. 15. syyskuuta 1973 Örebro, Ruotsi) on Ruotsin kruununprinsessa Victorian puoliso ja Länsi-Götanmaan herttua. == Tausta == Westling syntyi Örebrossa keskiluokkaiseen perheeseen 15. syyskuuta 1973, samana päivänä kuin hänen tuleva appensa Kaarle XVI Kustaa nousi Ruotsin kuninkaaksi. Westling on opiskellut sosiaalialaa ja vapaa-ajanohjausta kahden vuoden ajan. Opintojen jälkeen hän suoritti varusmiespalveluksen. Westling omisti useita kuntosaleja Tukholmassa, mutta luopui niistä avioituessaan Victorian kanssa. Hän harrastaa jalkapalloa, jääkiekkoa, koripalloa ja musiikkia. Prinssi Danielin isänäidin suku on Rautalammilta lähteneitä metsäsuomalaisia, ilmeisesti sukunimeltään Seppäisiä.Heikura, Pasi: Aristoteleen kantapää: Metsäsuomalaiset museossa, Yleisradio 16.12.2014, viitattu 29.7.2015.Nisula, Katri: Olle Westling: "Luulemme, että Seppäinen oli suvun alkuperäinen nimi", Sisuradio, Sveriges radio 7.5.2012. Viitattu 30.7.2015. == Kruununprinsessa Victoria == Daniel ja Victoria seurustelivat vuodesta 2002 saakka. 24. helmikuuta 2009 kuningas Kaarle XVI Kustaa ja Ruotsin hallitus myönsivät heille luvan kihlautua. Pari avioitui 19. kesäkuuta 2010, ja avioliiton myötä Daniel Westlingistä tuli Hänen Kuninkaallinen korkeutensa prinssi Daniel, Länsi-Götanmaan herttua ().Kruununprinsessa ja prinssi Daniel vihittiin Suurkirkossa yle.fi Uutiset 19.6.2010.Ruotsin kruununprinsessa Victoria vihittiin Tukholmassa Verkkouutiset 19.6.2010. Prinssi Danielista tuli hääpäivänään serafiimiritarikunnan ritari.Mr Daniel Westling will be knight of the order of the Seraphim after the wedding 19.6.2010. Keväällä 2011 prinssi Daniel pääsi sisään arvostettuun Karoliiniseen instituuttiin opiskelemaan fysiologiaa. Kesäkuussa 2011 prinssi Daniel osallistui Kuopiossa järjestettyyn liikuntalääketieteen Puijo-symposiumiin. Prinssin tarkoituksena oli hakea tietoa alan uusimmista virtauksista. 25\. huhtikuuta 2018 prinssi Daniel vieraili Helsingissä kahdessa koulussa tutustumassa Liikkuva koulu -ohjelman käytäntöihin, kuten toiminnalliseen opetukseen. == Lähteet == ==Aiheesta muualla== * Engström, Annika: Vem är Daniel Westling? Svenska Dagbladet 24.2.2009. * Commoner marrying Swedish crown princess ‘has aristocratic roots’. The Telegraph 9.6.2010. Luokka:Ruotsin prinssit Luokka:Vuonna 1973 syntyneet Luokka:Elävät henkilöt Luokka:Seulonnan keskeiset artikkelit
Anna May Wong

Anna May Wong (oik. Wong Liu-tsong, ; 3. tammikuuta 1905 – 2. helmikuuta 1961) oli yhdysvaltalainen näyttelijä. Hän oli etniseltä taustaltaan kiinalainen. Hänet tunnettaneen parhaiten elokuvasta Shanghain pikajuna. Wong syntyi Los Angelesissa, Kaliforniassa kiinalaiseen sukuun, joka oli elänyt Yhdysvalloissa vuodesta 1855. Hän sai uransa aikana merkittäviä rooleja sekä elokuvissa että televisiossa ja pääsi Hollywood Walk of Fameen. Wong oli naimaton. Hän kuoli maksakirroosiin ja sydäninfarktiin Santa Monicassa 56 vuoden ikäisenä. Elokuvaaja James Wong Howe oli hänen serkkunsa. Wong on ensimmäinen Yhdysvaltain rahassa esiintyvä amerikanaasialainen. ==Lähteet== == Aiheesta muualla == *THE ANNA MAY WONG SOCIETY (englanniksi) *THESE FOOLISH THINGS The Anna May Wong Blog (englanniksi) *World of Anna May Wong" fan site at MySpace (englanniksi) * Luokka:Amerikankiinalaiset Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1905 syntyneet Luokka:Vuonna 1961 kuolleet
Bertil (Ruotsin prinssi)

Prinssi Bertil (Bertil Gustaf Oskar Carl Eugén; 28. helmikuuta 1912 – 5. tammikuuta 1997), Hallandin herttua, oli Ruotsin kuningas Kustaa VI Aadolfin ja hänen ensimmäisen vaimonsa, prinsessa Margareetan kolmas poika.Prinssi Bertil haudattiin MTV3 Hän opiskeli meriupseeriksi ja palveli toisen maailmansodan aikana Ruotsin sotilasasiamiehenä Lontoossa.Efter 30 år fick Bertil sin Lilian Aftonbladet Sotilasarvoltaan Bertil oli kontra-amiraali (1956). Bertilin vanhimman veljen kruununprinssi Kustaa Aadolfin kuoltua vuonna 1947 lento-onnettomuudessa jättäen jälkeensä alle vuoden vanhan poikalapsen ja muiden kruununperimykseen oikeutettujen luovuttua kruunusta hallitsijaksituloksi estävien avioliittojen vuoksi oli olemassa mahdollisuus, että Bertilistä voisi joskus tulla hallitsija. Tämän takia Bertil ei mennyt naimisiin walesilaisen aatelittoman Lilian Daviesin kanssa, sillä avioliitto olisi estänyt kuninkaaksi tulemisen. Sen sijaan he elivät hienovaraisesti yhdessä. Tämä järjestely oli kaikkien tiedossa ja sen tarkoituksena oli säilyttää kruununperimys kunnes kruununperillinen olisi riittävän vanha. Silloinen rouva Davies oli yksityisesti osa kuningasperhettä, mutta ei virallisesti. Bertilin isä eli kuitenkin riittävän kauan, jotta Bertilin veljenpoika prinssi Kaarle Kustaa pystyi seuraamaan häntä valtaistuimelle. Oltuaan yli kolmekymmentä vuotta epävirallisesti yhdessä, uusi kuningas hyväksyi Bertilin ja Lilianin avioitumisen, joka tapahtui 7. joulukuuta 1976. Yhä ensimmäisenä kruununperimysjärjestyksessä (kruununprinssi Carl Philipin syntymään asti 1979) Bertil jatkoi tarvittaessa toimimista kuninkaan sijaisena. Hänen leskensä tunnettiin nimellä prinsessa Lilian, Hallannin herttuatar, prinsessa Lilian kuoli maaliskuussa 2013. Bertil oli Tanskan edesmenneen kuningattaren Ingridin (entisen Ruotsin prinsessa Ingridin) veli, Ingridin ollessa nykyisen Tanskan kuningattaren Margareeta II:n äiti. Kun Ruotsin kruununperimysjärjestyslakia muutettiin vuonna 1980 oikeus kruunuun rajattiin Kaarle XVI Kustaalle ja hänen jälkeläisilleen; kuitenkin Bertilin kohdalla tehtiin erityinen poikkeus, joten hänestä tuli kruununperimysjärjestyksessä kolmas ja prinsessa Madeleinen synnyttyä 1982 kruununperimysjärjestyksessä neljäs. Prinssi Bertil oli kotimaassaan erittäin suosittu. Hän piti autoista sekä tuki ja harrasti useita urheilulajeja kuten tennistä ja kuulapelejä. Hän toimi vanhemman veljensä Kustaa Aadolfin kuoleman jälkeen Ruotsin urheilun valtakunnanliiton (ruots. Svenska riksidrottsförbundet) puheenjohtajana vuosina 1947-1991. Kun Kaarle XVI Kustaa kieltäytyi pyynnöstä tulla Ruotsin Vapaamuurarien Suurmestariksi (joka asema oli ollut hallitsevalla kuninkaalla vuodesta 1770), prinssi Bertil otti aseman hänen puolestaan toimien siinä kuolemaansa asti. == Lähteet == == Aiheesta muualla == Bertil Luokka:Ruotsalaiset kenraalit Luokka:Ruotsalaiset urheiluvaikuttajat Bertil Bertil
Pertti Rastela

Pertti "Pepi" Rastela (s. 20. marraskuuta 1955 Jyväskylän maalaiskunta) on entinen jääkiekkoilija ja JypHT:n kapteeni. ==Pelaajaura== Pertti Rastela pelasi koko uransa JypHT:n riveissä hyökkääjänä. Suurimman osan urastaan hän pelasi jyväskyläläisjoukkueen pelatessa SM-liigan alasarjassa 1-divisioonassa. Hänen ensimmäinen kautensa oli 1974–75. Divisioonassa Rastela edusti joukkuettaan kaikkiaan 11 kautta, kunnes Jyp nousi SM-liigaan kaudella 1984–85. Rastela pelasi SM-liigaa kaudet 1985–91 JypHT:n riveissä. Kapteenina hän toimi lopun kaudesta 1987–88 sekä kauden 1990–91. Rastela oli voittamassa jyväskyläläisten riveissä joukkueen ensimmäistä SM-mitalia, hopeaa keväällä 1989. Rastela pelasi urallaan 252 liigaottelua tehden 148 pistettä (71+77). Jyp on jäädyttänyt Rastelan pelinumeron 10. 1-divisioonassa Rastela keräsi 372 pistettä 367 ottelussa. Maaleja syntyi 208 ja syöttöpisteitä 174. ==Lähteet== *Rastela Veikkauksen lätkälegendat-sivustolla *Rastelan tilastot eurohockey.netissä *Jääkiekkokirja 2007–08 Egmont Kustannus OY (Jääkkiekkolehti) 2007 Luokka:Suomalaiset jääkiekkoilijat Luokka:Vuonna 1955 syntyneet Luokka:Elävät henkilöt
Nummikellokanerva

Nummikellokanerva eli kellokanerva (Erica tetralix) on Euroopassa tavattava, kanervakasveihin kuuluva varpu. Se on Suomessa erittäin harvinainen, rauhoitettu kasvi. == Ulkonäkö ja koko == Nummikellokanerva kasvaa noin 20 cm korkeaksi. Varsi on koheneva tai pysty, nuoret varren haarat ovat karvaisia. Pienet, ikivihreät lehdet ovat nelittäin ja säteittäisesti pitkin vartta. Kukinnon alla lehdet ovat varrenmyötäisesti, muualla ne ovat sirottavia. Kukinto on vähäkukkainen latvasarja. Kukat ovat vaaleanpunaisia, kellomaisia ja nuokkuvia. Nummikellokanerva kukkii Suomessa elokuussa.Retkeilykasvio 1998, s. 208. Juuri lehtien muoto ja asento auttavat varmimmin erottamaan nummikellokanervan hyvin yleisestä kanervasta (Calluna vulgaris). Muista saman suvun jäsenistä nummikellokanervan erottaa siitä, että nummikellokanervan heteet eivät tule terälehtien muodostaman kellon ulkopuolelle. == Levinneisyys == Nummikellokanervaa tavataan yleisenä Länsi-Euroopassa meren rannikoilla ja lähellä niitä sisämaassa Norjasta Trondheimin tasalta etelään Portugaliin asti. Levinneisyysalue kattaa Länsi-Ruotsin läntisen puoliskon ja Tanskan, mutta ei juurikaan ulotu Itämerelle. Länsi- ja Keski-Euroopan sisämaassa esiintyminen on paikoittaista ja ulottuu idässä Transilvanian ja Latvian tasalle. Myös pohjoisessa Skandinavian sisämaassa ja Pohjois-Norjassa on erillisiä esiintymiä. Se on levinnyt myös Pohjois-Amerikkaan ihmisen mukana. Nummikellokanervan ainoa tunnettu nykyesiintymä Suomessa on muusta levinneisyysalueesta erillään Kuhmossa. Esiintymä löydettiin vuonna 1964. Siitepölytutkimuksilla on osoitettu lajin kasvaneen paikalla edellisen jääkauden jälkeiseltä lämpökaudelta asti. Nummikellokanerva on todennäköisesti kasvanut 1800-luvulla myös Hämeenkyrössä.Ulvinen 1997, s. 149. == Elinympäristö == Pääesiintymisalueellaan merellisessä ilmastossa, missä ei esiinny talvella routaa, nummikellokanerva kasvaa aukeiden nummien valtakasvina. Kuhmossa nummikellokanervan pääesiintymä kasvaa lammen rantasuolla. Pienemmät esiintymislaikut ovat kuivahtaneella suolla. Lajin esiintymisalueet ovat nykyisin pääosin suojelualueilla. == Käyttö == Nummikellokanervasta on jalostettu lajikkeita koristekasveiksi. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ulvinen, Tauno: Kellokanerva. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 149–150. === Viitteet === == Aiheesta muualla == * Kasviatlas 2022: Nummikellokanervan (Erica tetralix) levinneisyys Suomessa. * Luontoportti: Kellokanerva (Erica tetralix) * Pohjolan kasvien pauloissa: Erica tetralix – nummikellokanerva * ITIS: Erica tetralix * United States Department of Agriculture (USDA): Erica tetralix Luokka:Kellokanervat Luokka:Suomen äärimmäisen uhanalaiset kasvit
Point Peleen kansallispuisto

Point Peleen kansallispuisto () on kansallispuisto Ontarion provinssin lounaisosassa Kanadassa. Se sijaitsee Eriejärvellä. Se on perustettu vuonna 1918 ja sen alueella sijaitsee Kanadan eteläisin piste, Middle Island. Kansallispuiston englanninkielinen nimi on perua sen ranskankielisestä nimestä Pointe-Pelée. Point Pelee oli Kanadan ainoa metsästyksen salliva kansallispuisto vuoteen 1989 saakka. Kaupallinen kalastus lakkautettiin vuonna 1969. == Aiheesta muualla == * Pointe Peleen kansallispuiston viralliset Internet-sivut Luokka:Kanadan kansallispuistot Luokka:Ontarion maantiede
Martina Schild

Martina Schild (s. 26. lokakuuta 1981 Brienz) on sveitsiläinen alppihiihtäjä ja olympiamitalisti. Schild on kilpaillut kansainvälisellä tasolla vuodesta 1997 lähtien. Hän saavutti supersuurpujottelun pronssia junioreiden MM- kilpailuissa Verbier'ssä 2001FIS Junior World Championships Martina Schild FIS:n tietokannassa . Torinon olympialaisissa 2006 hän voitti hopeaa syöksylaskussa 0,37 sekuntia Michaela Dorfmeisterille hävinneenä ja oli lisäksi kuudes supersuurpujottelussaOlympic Winter Games Martina Schild FIS:n tietokannassa . Åren MM-kilpailuissa 2007 Schild sijoittui supersuurpujottelussa kahdenneksitoistaFIS World Ski Championships Martina Schild FIS:n tietokannassa . Schild sijoittui maailmancupissa ensimmäisen kerran kärkikolmikkoon oltuaan kolmas super-G:ssä Reiteralmissa joulukuussa 2006. Ensimmäisen voittonsa hän saavutti samassa lajissa Lake Louisessa joulukuussa 2007. Kaudella 2009–2010 hän oli kolmas Haus im Ennstalin supersuurpujottelussa.FIS World Cup Top 3 Martina Schild FIS:n tietokannassa Schild joutui jättämään kauden 2012–2013 väliin selkävaivojen vuoksi. Hän ilmoitti uransa lopettamisesta syyskuussa 2013. == Lähteet == == Aiheesta muualla == *Virallinen sivusto Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1981 syntyneet Luokka:Elävät henkilöt
Aliprefektuuri

Aliprefektuuri () on Ranskassa ja eräissä muissa maissa käytetty valtion aluehallinnon termi, jolla tarkoitetaan prefektuuria alemman hallintoyksikön hallintoa. Ranskassa termi merkitsee käytännössä departementin alaisen arrondissementin hallintoinstituutiota. Laajemmassa merkityksessä sanalla viitataan usein myös rakennukseen, jossa arrondissementin hallinto toimii, sekä aliprefektuurin sijaintikaupunkiin eli arrondissementin pääkaupunkiin (). Aliprefektuuria johtaa aliprefektiksi () kutsuttu valtion virkamies apunaan pääsihteeri. Mikäli arrondissementin keskuspaikka on samalla myös departementin pääkaupunki, siellä ei ole erillistä aliprefektuuria eikä aliprefektiä, vaan departementin prefektuuri ja prefekti hoitavat myös kyseisen arrondissementin hallintoa. Tällöin aliprefektin tehtävistä vastaa prefektuurin pääsihteeri. Luokka:Paikallishallinto Luokka:Ranskan hallinto
Live in Wonderland

Live in Wonderland on Sunrise Avenuen vuonna 2007 julkaisema DVD. DVD sisältää Saksan Kölnissä alkuvuonna 2007 taltioidun keikan, sekä bändin haastatteluja, sekä runsaasti kuvia sisältävän kuvagallerian. ==DVD:n sisältö== ===Livekeikka=== # Choose to Be Me # Diamonds # Romeo # Sunny Day # Heal Me # Only # Make It Go Away # Destiny # Into the Blue # Forever Yours # Fight 'Til Dying # Fairytale Gone Bad # All Because of You # Wonderland # Nasty ===Muuta=== * Samun ja Jukan haastatteluja Mango studiolta, sekä Sonic Kitchen studiolta * Tienpäällä * Kuvagalleria Luokka:Musiikki-DVD:t Luokka:Sunrise Avenue
Pentti Mikkilä

Pentti Mikkilä (s. 30. marraskuuta 1946 Jyväskylä) on suomalainen entinen JyPHT:n jääkiekkoilija ja valmentaja. ==Pelaajaura== Pentti Mikkilä edusti jyväskyläläisjoukkuetta koko uransa sen pelatessa 1-divisioonassa. Hän toimi joukkueessaan puolustajana 239 divisioonaottelussa tehden 92 pistettä, joista 26 maalia ja 66 syöttöpisteitä. Mikkilä ehti pelata urallaan seitsemän kautta, kunnes lopetti keväällä 1981. Ensimmäisen kautensa hän pelasi 1974–1975. ==Pelaajauran jälkeen== Peliuransa lopettamisen jälkeen Mikkilä on toiminut Jypissä useissa eri tehtävissä. Siksi häntä usein kutsutaankin lempinimellä ”Mr. JYP”. Uransa jälkeen hän on toiminut Jypissä joukkueenjohtajana ja kakkosvalmentajana. Lisäksi hän on toiminut Jypin markkinointipäällikkönä sekä lyhyen aikaa JYPin toimitusjohtajana. Jyväskyläläisjoukkueen palkkalistoilla hän on saanut olla mukana Jypin kaikissa huippuhetkissä joukkueenjohtajan tehtävissä. Mikkilä toimi joukkueenjohtajan töidensä lisäksi Hannu Aravirran apuvalmentajana hopeaan johtaneella kaudella 1988–1989. Miehen kakkosvalmentajan työt päättyivät kevääseen 1991, jolloin hän siirtyi päätoimisesti joukkueenjohtajan tehtäviin. Mikkilän toimiessa tehtävässä JYP pääsi juhlimaan keväällä 1992 hopeaa sekä 1993 pronssia. Mikkilä toimi joukkueenjohtajana vuoteen 2000 asti, kunnes siirtyi valmennustehtäviin, toimien muun muassa Diskoksen joukkueen valmentajana. Nykyisin Mikkilä ei toimi päätoimisesti jääkiekon parissa, vaan työskentelee autonmyyntialalla. Hän pelaa kuitenkin ikämieskiekkoa Jyväskylän Ukkometsoissa. Mikkilän pelinumero 19 on jäädytetty Jypissä ja miehen pelipaita on nostettu hallin kattoon. ==Lähteet== *Mikkilä Veikkauksen Lätkälegendat-sivustolla *Mikkilän tilastot eurohockey.netissä *JYPin joukkuetilastot 1985–2007 Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1946 syntyneet Luokka:Elävät henkilöt
Relapse Records

Relapse Records on yhdysvaltalainen metallimusiikkia julkaiseva levy-yhtiö, joka perustettiin vuonna 1990 Philadelphiassa. Levy-yhtiön alkuaikoina sen yhtyeet olivat pääosin erilaisia extreme metal -yhtyeitä, mutta myöhemmin se rupesi julkaisemaan myös kokeellisempien yhtyeiden musiikkia. Suomalainen Amorphis kuului pitkään Relapse Recordsin yhtyeisiin. == Yhtyeet == * 16 * Abysmal Dawn * Agenda of Swine * Agoraphobic Nosebleed * ASG * Baroness * Black Anvil * Black Tusk * Blockheads * Bloodiest * Broughton's Rules * Brutal Truth * Call Of The Void * Cephalic Carnage * Chris Connelly * Christian Mistress * Circle of Animals * Coalesce * Coffins * Columns * Cough * Cretin * Cripple Bastards * Culted * Dekapitator * Devourment * Disfear * Don Caballero * Dying Fetus * Exhumed * Gadget * General Surgery * Haemorrhage * Hooded Menace * Horseback * Howl * Indian * Inter Arma * Inverloch * Kill the Client * Kingdom of Sorrow * Liberteer * Locrian * Looking for An Answer * Lord Dying * Maruta * Mortals * Mumakil * Murder Construct * Necrophagist * Nothing * Obliteration * Obscura * Pig Destroyer * Primate * Primitive Man * Pyrrhon * Red Fang * Replusion * Revocation * Ringworm * Rotten Sound * Royal Thunder * Rwake * Scott Hull * Serpentine Path * Skinless * Spawn of Possession * Steve Moore * Tombs * Toxic Holocaust * True Widow * Ulcerate * UltraMantis Black * Unkind * Weekend Nachos * Windhand * Wolvserpent * Zeke * Zombi === Entiset yhtyeet === * Abscess * Alabama Thunderpussy * Alchemist * Amber Asylum * Amorphis * Anal Cunt * Antigama * Benumb * Birds of Prey * Blood Duster * Bongzilla * Brian Posehn * Buried Inside * Burnt By The Sun * Burst * Candiru * Car Bomb * Coldworker * Coliseum * Converge * Convulse * The County Medical Examiners * Daylight Dies * Dead World * Deceased * Destroy * The Dillinger Escape Plan * Disembowelment * Disrupt * Dukatalon * Dysrhythmia * The End * Exit-13 * Facedowninshit * Flesh Parade * Fuck the Facts * Genghis Tron * Genocide Superstars * Gore Beyond Necropsy * Goreaphobia * Graves of Valor * Hail!Hornet * Halo * Hemdale * Hero Destroyed * The High Confessions * High On Fire * Human Remains * Incantation * Inevitable End * Jucifer * Karaboudjan * Leng Tch'e * Malformed Earthborn * Man Must Die * Mastodon * Merzbow * Mindrot * Minsk * Misery Index * Mononstat 7 * Morgion * Mortician * Mose Giganticus * Mythic * Nasum * Nebula * Neurosis * Nightstick * Nile * Noisear * Origin * Pan-thy-monium * People * Phobia * Rabbits * Regurgitate * Relentless / Ruin * Rumpelstiltskin Grinder * Karl Sanders * Soilent Green * Subarachnoid Space * Suffocation * Titan * Today Is The Day * Unearthly Trance * Unsane * Uphill Battle * Vidna Obmana * Vverevvolf Grehv * Weapon == Aiheesta muualla == * Relapse Recordsin kotisivut Luokka:Yhdysvaltalaiset levy-yhtiöt Luokka:Death metal -levy-yhtiöt Luokka:Grindcore-levy-yhtiöt
Relapse

Relapse voi tarkoittaa ainakin seuraavia: * Relapse Records, yhdysvaltalainen metallimusiikkiin keskittynyt levy-yhtiö * Relapse, Eminemin albumi vuodelta 2009 * Relapse, Ministryn albumi vuodelta 2012 * Relapse, Oceansizen EP-levy vuodelta 2002.
Carlton Fisk

Carlton Ernest Fisk (s. 26. joulukuuta 1947) on yhdysvaltalainen baseballpelaaja (sieppari). Hän pelasi Major League -tasolla pitkän rupeaman vuosina 1969–1993. Fiskin joukkueina olivat Boston Red Sox ja Chicago White Sox. Hän kuului All-Star-joukkueeseen lukuisia kertoja ja voitti vuoden 1972 Gold Gloven. Fisk pääsi vuonna 2000 Baseball Hall of Fameen 79,6 % kannatuksella. == Lähteet == Luokka:Yhdysvaltalaiset baseballpelaajat Luokka:Vuonna 1947 syntyneet Luokka:Elävät henkilöt
Sivasspor

Sivasspor on turkkilainen jalkapallojoukkue Sivasista, joka pelaa Turkin Superliigassa. Seura nousi pääsarjatasolle 2005 ja sen paras saavutus on toinen sija kaudella 2008–2009. == Lähteet == ==Aiheesta muualla== * Sivassporin viralliset sivut * Sivassporin Fan viralliset sivut Luokka:Turkkilaiset jalkapalloseurat Luokka:Vuonna 1967 perustetut urheiluseurat Luokka:Sivasin maakunta
V (yhtye)

V oli brittiläinen vuosina 2004–2005 toiminut poikabändi, jonka jäseniä olivat Antony Thomas Brant, Aaron Buckingham, Mark Harle, Kevin McDaid ja Leon Pisan. Päälaulaja Antony Brant keksi yhtyeen nimeksi roomalaisissa numeroissa viittä tarkoittavan kirjaimen V, koska yhtyeessä oli viisi jäsentä. Yhtye oli kuitenkin koossa vain noin vuoden. Elokuussa 2005 Westlife-yhtyeen Mark Feehily ilmoitti olevansa homoseksuaali ja seurustelevansa V-yhtyeen Kevin McDaidin kanssa. Heinäkuussa 2006 myös toinen V:n jäsen, Aaron Buckingham, tunnusti olevansa homoseksuaali. Mark Harle on nykyään rumpali indie-yhtyeessä Little Comets. MySpacen mukaan Kevin on nykyään valokuvaaja ja Aaron laulaa teatteriesityksissä Yhdysvalloissa. == Singlet == * "Blood, Sweat and Tears" (Kesäkuu 2004, #6) * "Hip To Hip/Can You Feel It" (Elokuu 2004 #5) * "You Stood Up" (Marraskuu 2004, #12) * "Earth, Wind & Fire" (Helmikuu 2005, peruutettu brittisingle) == Albumit == * You Stood Up (Marraskuu 2004, #86) == Aiheesta muualla == * Luokka:Brittiläiset yhtyeet
Beauvechain

Beauvechain () () on kunta Belgiassa, Vallonian Brabantin provinssissa. Pinta- alaa Beauvechainilla on 38,58 neliökilometriä. 1. tammikuuta 2007 kunnassa oli 6 596 asukasta ja asukastiheys oli 171 as./km². Kunnan pormestarina toimii Marc Deconinck. Beauchevainissa sijaitsee aerodromi, jossa aikoinaan lennettiin F-16 Fighting Falcon -suihkukoneilla. == Kylät == Hamme-Mille, Nodebais, L'Écluse () ja Tourinnes-la-Grosse (). == Aiheesta muualla == * Kunnan kotisivut Luokka:Vallonian Brabantin kunnat
Chastre

Chastre () on kunta Belgiassa, Vallonian Brabantin provinssissa. Pinta-alaa Chastrella on 31,27 neliökilometriä. 1. tammikuuta 2007 kunnassa oli 6 819 asukasta, joista miehiä oli 48,97 % ja naisia 51,03 %. Asukastiheys oli 218 as./km². Kunnan pormestarina toimii Claude Jossart. Kanadalainen pianisti ja säveltäjä Séverin Moisse syntyi Chastressa tai läheisessä Walhain-Saint- Paulissa vuonna 1895. == Kylät == Blanmont, Cortil-Noirmont, Gentinnes, Saint- Géry ja Villeroux. == Lähteet == == Aiheesta muualla == * Kunnan kotisivut Luokka:Vallonian Brabantin kunnat
31 (luku)

31 (kolmekymmentäyksi) on luonnollinen luku, jota edeltää luku 30 ja seuraa luku 32. == Matematiikassa == * 31 on yhdestoista alkuluku. * 31 on kolmas Mersennen alkuluku: 2^5-1. * 31 on Mersennen alkuluvun 2^{31}-1 eksponentti. * 31 on 29:n alkulukukaksonen. * 31 on onnellinen luku. * 31 on onnekas luku (). * 31 on keskitetty kolmioluku. * 31 on keskitetty viisikulmioluku (katso kuva). * 31 voidaan muodostaa kolmen peräkkäisen alkuluvun summana: 7+11+13. * 31 voidaan muodostaa luvun 3 eri potenssien summana: 3^3+3^1+3^0. * 31 on kahden ensimmäisen itseensä korotetun alkuluvun summa: 2^2+3^3. * 31 on takaperin toinen alkuluku (13). * 31 esiintyy yhdessä jaottomassa Pythagoraan kolmikossa: .31 Thirty-One XXXI (arkistoitu) * 31 on pienin luku, joka on (vähintään) viiden luonnollisen luvun tapauksessa kunkin itseään pienempien tekijöiden summa. (Nämä luvut ovat 32, 125, 161, 209 ja 221.) * 31 on ainoa tunnettu alkuluku, joka on kahden luonnollisen luvun tapauksessa kunkin tekijöiden summa. (Nämä luvut ovat 16 ja 25.) * 31 voidaan muodostaa useammalla kuin yhdellä tavalla muodossa a^0+a^1+\ldots+a^b, jossa a ja b ovat kokonaislukuja ja a, b \ge 2: 2^0+\ldots+2^4 ja 5^0+5^1+5^2. (Ainoa toinen tunnettu vastaava luku on 8 191.) * Luonnollisia lukuja, joita ei voida muodostaa eri neliölukujen summana, on 31 kappaletta. == Luonnontieteissä == * Alkuaineiden jaksollisessa järjestelmässä 31 on galliumin järjestysluku. * Fosfori-31 on fosforin ainoa vakaa isotooppi. * Rauta-57 on raudan vakaa isotooppi, jonka neutroniluku on 31. * 31 Euphrosyne on asteroidi. * Andromedan galaksi tunnetaan myös nimellä Messier 31. == Muissa yhteyksissä == * Tammikuussa, maaliskuussa, toukokuussa, heinäkuussa, elokuussa, lokakuussa ja joulukuussa on 31 päivää. * Eurooppatie E31 kulkee Alankomaiden ja Saksan välillä. * 31 on Alankomaiden kansainvälinen suuntanumero. * Herbert Hoover oli Yhdysvaltojen 31. presidentti. * Kalifornia on Yhdysvaltojen 31. osavaltio. * Suomi on Naton 31. jäsenmaa. * STS-31 oli Nasan avaruussukkulalento, jolla Hubble-teleskooppi vietiin avaruuteen. == Lähteet == == Aiheesta muualla == Luokka:Luonnolliset luvut
Neittävä

Neittävä on 200 asukkaan kylä Vaalan kunnassa Pohjois-Pohjanmaalla. Kylän nimen alkuperästä on kaksi teoriaa. Tarun mukaan kylän ensimmäiset asukkaat olivat kolme neitiä, mistä kylä sai nimen Neittävä. Toisen teorian mukaan nimi tulee saamenkielisestä sanasta ”neittää”, mikä tarkoittaa lahdenperäistä maata. Neittävän nimi oli alun perin virallisesti Kukkolan kylä. Neittävän suurimmat työllistäjät ovat maanviljely, saha ja jäkäläyritykset. Neittävällä on kyläyhdistys, nuorisoseura, metsästysseura ja urheiluseura Neittävän Nasta. Neittävää ja neittäväläisiä on kuvannut maalauksissaan taiteilija Olli Seppänen. ==Tunnettuja neittäväläisiä== *Olli Seppänen (1921–1968), taidemaalari *Tauno Seppänen (1918–1998), kuvanveistäjä == Lähteet == == Aiheesta muualla == * Neittävän viralliset kotisivut * Neittävä Vaalan kunnan sivuilla * Neittävän kylätoimikunta Neittävä
Pierre Bouvier

Pierre Charles Bouvier (s. 9. toukokuuta 1979 Montréal, Québec) on kanadalainen muusikko. Hän on tullut tunnetuksi kanadalaisesta rock -yhtyeessä Simple Plan. Ollessaan 13-vuotias, Bouvier perusti koulukaverinsa Chuck Comeaun kanssa punk rock -yhtye Resetin vuonna 1993. Myöhemmin hän oli mukana perustamassa Simple Plania petyttyään Resetin musikaaliseen suuntaan. Bouvier oli myös Simple Planin alkuperäinen basisti, kunnes David Desrosiers liittyi yhtyeeseen. Nykyisin Bouvier soittaa keikoilla kitaraa tietyissä kappaleissa. Bouvier omistaa vaatelinjan nimeltä Role Model Clothing yhdessä bändikaverinsa Chuck Comeaun ja Simple Planin kotisivujen ylläpitäjän ja valokuvaajan Patrick Langloisin kanssa. == Lähteet == Luokka:Kanadalaiset rocklaulajat Luokka:Kanadanranskalaiset Luokka:Vuonna 1979 syntyneet Luokka:Elävät henkilöt
Herbjørg Wassmo

Herbjørg Wassmo (s. 6. joulukuuta 1942 Vesterålen) on norjalainen kirjailija. Wassmon ensimmäinen julkaisu oli runokokoelma Vingeslag. Hänen esikoisromaaninsa Huset med den blinde glassveranda ilmestyi vuonna 1981, ja siitä muodostui hänen läpimurtoteoksensa. Ennen kirjailijanuraansa Wassmo työskenteli opettajana. Wassmon teos Hudløs himmel sai Pohjoismaiden neuvoston kirjallisuuspalkinnon 1987. Vuonna 2004 hänelle myönnettiin myös 13 000 euron arvoinen Eeva Joenpelto -palkinto. Palkintotoimikunta piti syvällistä ihmiskuvausta yhtenä hänen tuotantonsa erityisvahvuuksista. Wassmo on ensimmäinen palkinnon saanut naispuolinen kirjailija. Hundre år on hyvin henkilökohtainen kirja. Hän kertoo siinä kuinka hänen isänsä käytti häntä hyväksi kun hän oli 11-14-vuotias. Myös teos Disse øyeblikk on omaelämäkerrallinen. ==Teokset== *Vingeslag (runoteos, 1976) *Flotid (runoteos, 1977) *Huset med den blinde glassveranda / Synti ja häpeä (romaani, 1981) *Det stumme rommet (romaani, 1983) *Juni-vinter (näytelmä, 1983) *Veien å gå (dokumenttiromaani, 1984) *Mellomlanding (näytelmä, 1985) *Hudløs himmel (romaani, 1986) *Dinas bok / Dinan kirja (romaani, 1989) *Lite grønt bilde i stor blå ramme (runoteos, 1991) *Lykkens sønn (1992) *Reiser – fire fortellinger (1995) *Hemmelig torsdag i treet (lastenkirja, 1996) *Karnas arv (romaani, 1997) *Det sjuende møte / Seitsemäs kohtaaminen (romaani, 2000) *Flukten fra Frank (romaani, 2003) *Et glass melk takk / Lasi maitoa, kiitos (romaani, 2006) *Hundre år – Gyldendal, 2009 ISBN 978-82-05-39500-8 *Disse øyeblikk, 2013 ISBN 978-82-05-45686-0 ===Suomennetut teokset=== * Synti ja häpeä, romaani (Huset med den blinde glassveranda, 1981), suom. Juhani Koskinen, Tammi 1985 ISBN 951-30-5973-1 * Dinan kirja, romaani (Dinas bok, 1989), suom. Katriina Savolainen, Otava 2003 Sarja: Seven ISBN 951-1-17668-4 * Seitsemäs kohtaaminen, romaani (Det sjuende møte, 2000), suom. Katriina Savolainen, Otava 2003 ISBN 951-1-17453-3 * Lasi maitoa, kiitos, romaani (Et glass melk takk, 2006), suom. Katriina Huttunen, Otava 2008 ISBN 978-951-1-22020-6 ==Lähteet== Luokka:Norjalaiset kirjailijat Luokka:Pohjoismaiden neuvoston kirjallisuuspalkinnon saajat Luokka:Vuonna 1942 syntyneet Luokka:Elävät henkilöt
Leo Fuld

Lazarus ”Leo” Fuld (s. 29. lokakuuta 1912 Rotterdam – 10. kesäkuuta 1997 Amsterdam) oli jiddišinkieliseen musiikkiin erikoistunut alankomaalainen laulaja. Fuld syntyi kolmantena lapsena juutalaisperheeseen Rotterdamissa. Hieman ennen toisen maailmansodan alkua hän lähti esiintymään Yhdysvaltoihin. Myöhemmin Euroopassa hänen perheensä yhtä sisarta lukuun ottamatta kuoli natsien hallinnon alla. Sodan loputtua Fuld jäi edelleen Yhdysvaltoihin, jossa hänestä kehkeytyi maan huomattavin jiddišinkielinen laulaja. Jiddišin ohella hän lauloi myös englanniksi ja hepreaksi, ja hän esiintyi Yhdysvalloissa muun muassa Édith Piafin ja Frank Sinatran kanssa. Hän palasi Alankomaihin 80-vuotiaana. Hän kuoli synnyinmaassaan 84 vuoden iässä. Luokka:Alankomaalaiset laulajat Luokka:Vuonna 1912 syntyneet Luokka:Vuonna 1997 kuolleet
Ari Salo

Ari Salo (s. 3. lokakuuta 1963 Jyväskylä) on suomalainen entinen jääkiekkoilija ja valmentaja. Salo pelasi urallaan SM-liigaa JyP HT:n ja Jokereiden joukkueissa. ==Pelaajaura== Salo aloitti uransa JyP HT:n 1-divisioonajoukkueessa kaudella 1980–1981. Joukkueen noustessa liigaan kaudeksi 1985–1986 Salo pääsi näyttämään taitojaan liigakaukaloissa. Salo oli mukana voittamassa JyP HT:n ensimmäistä SM-mitalia (hopeaa) keväällä 1989, jonka jälkeen pelasi jyväskyläläisjoukkueessa vielä yhden kauden. Syksyllä 1990 hän siirtyi Ruotsin Elitserieniin MoDon riveihin yhdeksi kaudeksi. Ruotsista Salo siirtyi Helsingin Jokereihin, jossa hän pelasikin SM- liigauransa lopun. SM-liigapelien loputtua keväällä 1995 hän suuntasi Ranskaan, missä hän pelasi 5 kautta kolmessa eri joukkueessa. Ari Salo toimi urallaan puolustajana keräten SM-liigassa vuosina 1985–1995 yhdeksän kauden aikana 121 pistettä (32 maalia, 89 syöttöä) 387 ottelussa. Salo sai urallaan kaksi kultaista ja kaksi hopeista mitalia SM-liigassa. Pelaajauransa loputtua Salo on toiminut valmennustehtävissä, muun muassa JYPin joukkueen apuvalmentajana 2002–2005. Luokka:Suomalaiset jääkiekkoilijat Luokka:Vuonna 1963 syntyneet Luokka:Elävät henkilöt
Vladimir Makanin

Vladimir Semjonovitš Makanin (; 13. maaliskuuta 1937 Orsk – 1. marraskuuta 2017 Krasnyi) oli venäläinen kirjailija ja Venäjän kirjailijaliiton jäsen. Hän kirjoitti runoja, romaaneja ja novelleja. Makanin edusti realistista tyylisuuntaa, ja hänen erikoistaitonsa oli jokapäiväisten elämänkokemusten kuvaaminen ja niiden henkilölle aiheuttaman psykologisen vaikutuksen tutkiminen. Nuoruudessaan Makanin työskenteli Moskovan valtiollisesta yliopistosta valmistumisensa jälkeen matemaatikkona armeijan aselaboratoriossa. 1970-luvulla hän alkoi niittää mainetta kirjailijana. Hänen kirjoituksiaan alkoi kuitenkin ilmestyä merkittävissä kirjallisuuslehdissä vasta Leonid Brežnevin kuoltua. Makaninille myönnettiin vuonna 1993 Venäjän Booker-palkinto teoksesta Stol, pokrytyi suknom i s grafinom v seredine ().Makanin, Vladimir, Kirjasampo, viitattu 23.6.2021 ==Valikoitu bibliografia== ===Suomennetut teokset=== * Lyhyet päivät, suom. Olli Kuukasjärvi, SN-kirjat 1987 ISBN 951-615-635-5 ** Tunteet kuumina (Na pervom dyhanii) ** Vanhat kirjat (Starye knigi) ===Muita=== * Andegraund, ili, Geroi nasego vremeni (1998) * Udavsijsja rasskaz o ljubvi (2000) * Kavkazski plennyi (2004) * Laz (2004) ==Lähteet== Luokka:Venäläiset kirjailijat Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1937 syntyneet Luokka:Vuonna 2017 kuolleet
Bobby Jindal

Piyush "Bobby" Jindal (s. 10. kesäkuuta 1971, Baton Rouge, Louisiana) on yhdysvaltalainen republikaaninen poliitikko. Hän toimi vuosina 2008–2016 Louisianan kuvernöörinä. Jindal on Louisianan ensimmäinen ei-valkoinen ja Yhdysvaltain historian ensimmäinen intialaisamerikkalainen kuvernööri. Ennen kuvernööriksi siirtymistään Jindal oli Yhdysvaltain edustajainhuoneen jäsen tammikuusta 2005. Hän oli myös edustajainhuoneen ainut intialaisamerikkalainen edustaja ja vasta toinen intialaisamerikkalainen edustajainhuoneen historiassa. Jindal syntyi intialaisille siirtolaisvanhemmille. Hänen perheensä on punjabitaustainen. Jindal oli alun perin hindu, mutta kääntyi myöhemmin roomalaiskatolilaisuuteen. Jindal meni naimisiin 1997 Supriya Jollyn kanssa ja parilla on kolme lasta. Jindal tavoitteli republikaanien presidenttiehdokkuutta vuoden 2016 vaaleissa mutta vetäytyi marraskuussa 2015. Kannatusmittauksissa hänen kannatuksensa on ollut muihin verrattuna hyvin vähäinen, ja siksi hän katsoi, "ettei tämä ole minun aikani". ==Lähteet== ==Aiheesta muualla== *U.S. Congressman Bobby Jindal *Bobby Jindal for Governor *Complete text, audio, video of Bobby Jindal's Gubernatorial Election Victory Address Luokka:Louisianan kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Rhodes-stipendin saajat Luokka:Amerikanintialaiset Luokka:Vuonna 1971 syntyneet Luokka:Elävät henkilöt
Henrik Henrikinpoika Horn

Henrik Henrikinpoika Horn () (22. toukokuuta 1618 Tukholma – 22. helmikuuta 1693 Stade, Saksa) oli Ruotsin sotamarsalkka, hallintomies ja valtaneuvos. Hän oli Henrik Kaarlenpoika Hornin poika. Hornista tuli henkivartiokaartin vänrikki 1634 ja Kuurinmaan rykmentin eversti 1643. Vapaaherran arvon hän sai 1651. Vuonna 1654 hänet ylennettiin ratsuväen kenraalimajuriksi. Hän kunnostautui Pohjan sodassa Kaarle X Kustaan Puolan sotaretkellä ja osallistui Varsovan taisteluun 1656. Hänestä tuli sotamarsalkka 1665 ja vuonna 1666 hänet nimitettiin Bremen-Verdenin kenraalikuvernööriksi. Horn nimitettiin vuonna 1674 Suomen kenraalikuvernööriksi, mutta hän ei koskaan astunut virkaan, koska halusi mieluummin palvella sotilaana. Hän johti Ranskan-Hollannin sodan aluksi Bremen-Verdenin puolustusta, mutta joutui luovuttamaan Staden 1676 viholliselle ja palaamaan Ruotsiin. 1677 hänestä tuli Ruotsin laivaston ylipäällikkö ja hän johti Ruotsin laivastoa 1. heinäkuuta käydyssä meritaistelussa, joka päättyi tanskalaisten voittoon. Sodan jälkeen, vuonna 1680 hän palasi Bremen-Verdenin kenraalikuvernööriksi. == Lähteet == * * (ruotsiksi) Luokka:Valtaneuvokset Luokka:Ruotsin sotamarsalkat Luokka:Ruotsalaiset amiraalit Luokka:Kenraalikuvernöörit Luokka:Vuonna 1618 syntyneet Luokka:Vuonna 1693 kuolleet
Marc Berthod

Marc Berthod (s. 24. marraskuuta 1983 St. Moritz) on sveitsiläinen alppihiihtäjä, kaksinkertainen MM-mitalisti. Berthod saavutti junioreiden MM- kilpailuissa hopeaa pujottelussa vuonna 2002 sekä kultaa pujottelussa ja pronssia syöksylaskussa seuraavana vuonnaFIS Junior World Championships Marc Berthod FIS:n tietokannassa . Torinon olympialaisissa 2006 hän sijoittui alppiyhdistetyssä seitsemänneksi ja pujottelussa 14:nneksiOlympic Winter Games Marc Berthod FIS:n tietokannassa . Berthod saavutti pronssia Åren MM- kilpailujen 2007 superyhdistetyssä. Hän hävisi kilpailun voittaneelle Daniel Albrechtille 0,24 sekuntia; hopeaa sai Benjamin Raich. Berthod kuului lisäksi Sveitsin joukkueeseen, joka sai pronssia joukkuekilpailussaFIS World Ski Championships Marc Berthod FIS:n tietokannassa . Val d'Isèren MM-kilpailuissa 2009 hän oli suurpujottelussa kymmenes. Berthod sijoittui maailmancupin osakilpailussa ensimmäisen kerran kärkikolmikkoon oltuaan toinen Beaver Creekin superyhdistetyssä marraskuussa 2006. Ensimmäisen voittonsa hän saavutti Adelbodenin pujottelukilpailussa 7. tammikuuta 2007. Berthodin voitto oli melkoinen yllätys, sillä hänen lähtönumeronsa oli 60 ja sijoituksensa ensimmäisen kierroksen jälkeen 27. Viikkoa myöhemmin hän oli toinen Wengenin yhdistetyn kilpailussa.FIS World Cup 2007 Marc Berthod FIS:n tietokannassa . Kauden kokonaispisteissä hän sijoittui kahdeksanneksi, pujottelucupissa kuudenneksi ja yhdistetyn cup-pisteissä toiseksiWorld Cup Standings Marc Berthod FIS:n tietokannassa . Maailmancup-kaudella 2007–2008 Berthod sijoittui suurpujottelussa kolmanneksi Alta Badiassa sekä voitti suurpujottelukilpailun AdelbodenissaFIS World Cup 2008 Marc Berthod FIS:n tietokannassa . ==Lähteet== ==Aiheesta muualla== *Marc Berthodin virallinen sivusto Luokka:Sveitsiläiset alppihiihtäjät Luokka:Vuonna 1983 syntyneet Luokka:Elävät henkilöt
Matt Thornton

Matthew J. ”Matt” Thornton (s. 15. syyskuuta 1976) on yhdysvaltalainen baseballpelaaja (jatkosyöttäjä). Hän syntyi Three Riversissä, Michiganissa, ja pelasi yliopistotasolla Grand Valley State Universityssa. Vuonna 1995, Thorntonin opiskellessa Centerville High Schoolissa, hänet varasi Detroit Tigers. Varaus ei kuitenkaan johtanut sopimukseen. Thornton varattiin uudelleen vuoden 1998 MLB:n varaustilaisuudessa, varaajana oli tällä kertaa Seattle Mariners. Hänen Major League -debyyttinsä tapahtui 27. kesäkuuta 2004. Thornton siirtyi 20. maaliskuuta 2006 Chicago White Soxiin. == Lähteet == Luokka:Yhdysvaltalaiset baseballpelaajat Luokka:Vuonna 1976 syntyneet Luokka:Elävät henkilöt
Afrikansiepot

Afrikansiepot (Platysteiridae) on trooppisessa Afrikassa esiintyvä varpuslintuihin kuuluva lintuheimo. Aikaisemmin afrikansiepot sijoitettiin sieppojen heimoon Muscicapidae. Afrikansiepot ovat pienikokoisia, 8–16 cm:n pituisia, tanakoita, ja niillä on voimakkaan värisiä kuvioita naamassa ja päässä. Ne ovat hyönteissyöjiä ja ottavat saaliinsa lennosta tai nopeasti maasta koukkaamalla. Ne elävät avoimessa metsämaastossa tai pensaikossa. Pesä on kuppimainen rakennelma matalalla puussa tai pensaassa. == Afrikansieppolajit == Luettelo perustuu BirdLife Suomen maailman lintujen suomenkieliseen nimistöön.BirdLife Suomi Luokittelujen eroavuuksista johtuen lajisto voi olla erilainen eri lähteissä. * Suku Töpösiepot Batis, 16 lajia * Suku Hohtohelttasiepot Dyaphorophyia, 6 lajia * Suku Helttasiepot Platysteira, 3 lajia * Suku Lanioturdus ** Valkopyrstölepinkäinen Lanioturdus torquatus == Lähteet == *
Dean Stone

Darrah Dean Stone (1. syyskuuta 1930 – 21. elokuuta 2018Dean Stone ) oli yhdysvaltalainen baseballpelaaja. Hän syntyi Molinessa, Illinoisissa, ja oli Major League -tason syöttäjänä vuosina 1953–1963. Stonen ammattilaisjoukkueet olivat Minnesota Twins, Boston Red Sox, St. Louis Cardinals, Houston Colt .45s, Chicago White Sox ja Baltimore Orioles. Hän osallistui All-Star- joukkueeseen 1954. Stone syötti 215 pelissä, joissa hän teki kaikkiaan 380 strikeoutia. == Lähteet == Luokka:Yhdysvaltalaiset baseballpelaajat Luokka:Vuonna 1930 syntyneet Luokka:Vuonna 2018 kuolleet
Töpösiepot

Töpösiepot (Batis) on afrikansieppojen heimoon kuuluva varpuslintusuku, joka aikaisemmin sijoitettiin sieppojen heimoon Muscicapidae. Töpösiepot ovat pienikokoisia ja tanakoita hyönteissyöjiä, jotka sieppaavat saaliinsa lennosta tai maasta. Ne elävät avoimissa kuivissa metsissä ja pensaikoissa Afrikassa Saharan eteläpuolella. Pesä on kuppimainen rakennelma matalalla puussa tai pensaassa. Töpösiepot ovat melko värikkäitä pikkulintuja, joilla on musta naamari, joka rajoittuu jyrkästi vaaleaan kurkkuun. Sukupuolet ovat yleensä erivärisiä. Laulu on tavallisesti lyhyt kolmiosainen vihellys. == Lajit == Luettelo perustuu BirdLife Suomen maailman lintujen suomenkieliseen nimistöön.BirdLife Suomi Luokittelujen eroavuuksista johtuen lajisto voi olla erilainen eri lähteissä. * Ruwenzorintöpösieppo Batis diops * Sambiantöpösieppo Batis margaritae * Tansaniantöpösieppo Batis mixta * Kirjotöpösieppo Batis capensis * Zulutöpösieppo Batis fratrum * Akasiatöpösieppo Batis molitor * Senegalintöpösieppo Batis senegalensis * Pensastöpösieppo Batis orientalis * Metsätöpösieppo Batis soror * Tamariskitöpösieppo Batis pririt * Rannikkotöpösieppo Batis minor * Pikkutöpösieppo Batis perkeo * Angolantöpösieppo Batis minulla * Gabonintöpösieppo Batis minima * Kongontöpösieppo Batis ituriensis * Biokontöpösieppo Batis poensis * Iringantöpösieppo Batis crypta * Hupputöpösieppo Batis erlangeri ===Lajit, joilla ei ole suomenkielistä nimeä=== *Batis occulta, pidetään joskus biokontöpösiepon alalajina == Lähteet == Luokka:Afrikansiepot
Larkana

Larkana eli Larkano (, ) on Pakistanissa Sindhin provinssissa Larkanan alueella sijaitseva, maakunnan neljänneksi suurin kaupunki. Sen väkiluku oli vuoden 2017 väestönlaskennassa 738 069. Elokuussa 2000 Larkana vietti olemassaolonsa satavuotisjuhlaa. Kaupunki sijaitsee Gharin kanaalin etelärannalla, 60 kilometriä Shikarpurin kaupungista etelään ja 55 kilometriä Meharista koilliseen.Lārkāna Town - Imperial Gazetteer of India, v. 16, p. 144. == Lähteet == Luokka:Pakistanin kaupungit Luokka:Sindh
Margot Benacerraf

pienoiskuva|Margot Benacerraf vuonna 2012. Margot Benacerraf (14. elokuuta 1926 Caracas – toukokuu 2024) oli venezuelalainen elokuvaohjaaja ja -käsikirjoittaja. Benacerraf syntyi Caracasissa ja opiskeli Venezuelan keskusyliopistossa filosofiaa ja kirjallisuutta. Hän pyrki kirjailijaksi ja pääsi Columbian yliopiston opiskelemaan näytelmäkirjallisuutta voitettuaan yliopiston sponsoroiman palkinnon kirjoittamastaan näytelmästä. New Yorkissa Benacerraf näytteli opiskelijaelokuvassa ja innostui elokuva-alasta. Hän muutti 1950 Ranskaan opiskelemaan Pariisiin Institut des hautes études cinématographiquesiin, missä hän oli ensimmäisiä latinalaisamerikkalaisia opiskelijoita. Benacerraf opiskeli Idhecissä ohjaamista vuoteen 1952. Benacerrafin ensimmäinen elokuva oli marraskuussa 1951 kuvattu 20-minuuttinen Reverón, joka kertoo eksentrisestä venezuelalaistaiteilija Armando Reverónista. Elokuva on poeettinen, ja sitä esitettiin eurooppalaisilla elokuvajuhlilla. Benacerraf ohjasi urallaan vain kaksi elokuvaa, ja toinen niistä oli vuonna 1959 ensi-iltansa saanut Araya. Hän kiinnostui kuivasta Arayan niemimaasta ja sen ihmisistä ja päätti tehdä alueesta elokuvan. Arayan niemimaasta olivat espanjalaiset kaivaneet suolaa noin 500 vuoden ajan, mutta vuonna 1958 koneellistuminen oli korvaamassa ihmistyötä. Benacerraf kuvasi dokumentissaan suolanlouhaajien perinteisiä työtapoja ja elämiä. Araya palkittiin Cannesin elokuvajuhlilla Kansainvälisen kriitikkojen liiton Fiprescin palkinnolla, jonka se jakoi Alain Resnaisin ohjaaman elokuvan Hiroshima, rakastettuni kanssa. Benacerraf oli ensimmäinen venezuelalainen, jonka elokuva palkittiin merkittävässä elokuva-alan tapahtumassa. Benacerraf sai Arayaan inspiraatiota italialaisesta neorealismista ja loi elokuvaa varten fiktiivisen tarinan, jossa kuitenkin näyttelivät Arayan oikeat asukkaat. Benacerraf perusti 1966 Venezuelan elokuvasaatiön. Hän oli sitä ennen johtanut kolmen vuoden ajan Venezuelan kulttuurin ja kuvataiteiden kansallista instituuttia. Elokuvasäätiöstä kehittyi Venezuelan ensimmäinen elokuva- arkisto. == Lähteet == == Aiheesta muualla == * Luokka:Venezuelalaiset elokuvaohjaajat Luokka:Venezuelalaiset elokuvakäsikirjoittajat Luokka:Vuonna 1926 syntyneet Luokka:Vuonna 2024 kuolleet
Yle Pori

Yle Pori tai Yle Radio Suomi Pori (aiemmin Satakunnan Radio) on yksi Yle Radio Suomen aluetoimituksista. Sen kuuluvuusalueena on Satakunta ja sen toimitus sijaitsee Porissa. Radio kuuluu lähes koko alueella taajuudelta 94,8 MHz ja Porissa myös taajuudella 106,9 MHz ja Pohjois-Satakunnassa 97,2 MHz. Digita välittää Ylen FM-radiolähetykset. == Lähteet == == Aiheesta muualla == * Yle Pori, tuoreimmat uutiset * Yle Pori, yhteystiedot Luokka:Ylen paikallisradiot Luokka:Porin media Luokka:Satakunta
Hohtohelttasiepot

Hohtohelttasiepot (Dyaphorophyia) on afrikansieppojen heimoon kuuluva varpuslintusuku, joka aikaisemmin sijoitettiin sieppojen heimoon Muscicapidae. Hohtohelttasiepot ovat pienikokoisia, lyhytpyrstöisiä ja hohtavan värikkäitä hyönteissyöjiä. Ne istuvat pystyasennossa tähystyspaikalla. Ne elävät metsissä Afrikassa Saharan eteläpuolella. == Hohtohelttasieppolajit == Luettelo perustuu BirdLife Suomen maailman lintujen suomenkieliseen nimistöön.BirdLife Suomi Luokittelujen eroavuuksista johtuen lajisto voi olla erilainen eri lähteissä. * Kaulushelttasieppo Dyaphorophyia castanea * Viidakkohelttasieppo Dyaphorophyia tonsa * Hohtohelttasieppo Dyaphorophyia blissetti * Viherhelttasieppo Dyaphorophyia chalybea * Surinahelttasieppo Dyaphorophyia jamesoni * Oliivihelttasieppo Dyaphorophyia concreta == Lähteet == * Tanzaniabirdatlas (kuva oliivihelttasieposta) === Viitteet === Luokka:Afrikansiepot
Yle Oulu

Yle Oulu tai Yle Radio Suomi Oulu (aiemmin Oulu Radio ) on yksi Yle Radio Suomen maakuntaradioista. Sen kuuluvuusalueena on Pohjois-Pohjanmaa toimituksen sijaitessa Oulussa. Maakuntaradion päällikkönä toimii Aki Karjalainen, joka siirtyi tehtävään Eila Honkavaaran siirtyessä eläkkeelle. Karjalaisen vastuulla ovat aluetoimitukset Oulussa ja Kajaanissa (Yle Kajaani). == Taajuudet == *Haapavesi 98,4 MHz *Oulu 97,3 MHz (kaapelissa 92,8 MHz) *Raahe 102,5 MHz *Ruka 95,1 MHz *Taivalkoski 99,2 MHz == Lähteet == == Aiheesta muualla == * Yle Uutiset Oulun kotisivut Luokka:Ylen paikallisradiot Luokka:Oulun media Luokka:Pohjois-Pohjanmaa
Rafael Azcona

Rafael Azcona (24. lokakuuta 1926 Logroño – 24. maaliskuuta 2008 Madrid) oli espanjalainen elokuvien käsikirjoittaja. Hän työskenteli useiden kansainvälisesti kuuluisien ohjaajien kuten italialaisen Marco Ferrerin ja espanjalaisen Luis García Berlangan kanssa. Azcona voitti viisi Goya-palkintoa ja kunnia-Goyan (1998). Azconan varhaistuotantoa ovat elokuvat El pisito (1959), El cochecito (1960), Pyöveli (1963), Elämää mehiläispesässä (1963) ja Viimeinen nainen (1976). Myöhemmältä uralta ovat Unelmiesi tyttö (1998), Perhosen kieli (1999) ja Son de mar (2001). == Aiheesta muualla == * Luokka:Espanjalaiset elokuvakäsikirjoittajat Luokka:Vuonna 1926 syntyneet Luokka:Vuonna 2008 kuolleet
Yle Joensuu

Yle Joensuu tai Yle Radio Suomi Joensuu (aiemmin Pohjois-Karjalan Radio) on yksi Yle Radio Suomen maakuntaradioista. Sen kuuluvuusalueena on Pohjois- Karjala toimituksen sijaitessa Joensuussa. == Lähteet == == Aiheesta muualla == * Yle Uutiset Joensuun kotisivut Luokka:Ylen paikallisradiot Luokka:Pohjois-Karjala Luokka:Joensuun media
Yle Lappeenranta

thumb|Yle Radio Suomi Lappeenrannan toimitus Ylen radiotalossa Lappeenrannassa. Yle Lappeenranta tai Yle Radio Suomi Lappeenranta (aiemmin Etelä-Karjalan Radio ) on yksi Yle Radio Suomen maakuntaradioista. Sen kuuluvuusalueena on Etelä-Karjala, ja toimitus sijaitsee Lappeenrannassa. Yle Radio Suomi Lappeenrannan taajuus Lappeenrannassa ja sen lähiympäristössä on 98,5 ja 89,1 MHz. Imatralla taajuus on myös 98,5 MHz. Savitaipaleella 97,2 ja Parikkalassa 95,1 MHz. Yleisradion toimitus Lappeenrannassa tuottaa maakuntaradion lisäksi myös Yle Uutiset Lappeenranta -nettisivustoa, Kaakkois- Suomen tv-uutisia, uutisia valtakunnan radio- ja tv-uutisiin sekä ajankohtaisohjelmia Yle TV2:lle. Yle Radio Suomi Lappeenrannan historia juontaa vuoteen 1968, jolloin radiotoiminta alkoi alueella. Aluksi radion nimenä oli Saimaan Radio, sen jälkeen Kaakkois-Suomen alueradio ja sittemmin Etelä-Karjalan Radio. == Lähteet == == Aiheesta muualla == * Yle Uutiset Lappeenrannan kotisivut Luokka:Lappeenrannan media Luokka:Ylen paikallisradiot Luokka:Etelä-Karjala
Yle Mikkeli

Yle Mikkeli tai Yle Radio Suomi Mikkeli (aiemmin Etelä-Savon Radio ) on yksi Yle Radio Suomen maakuntaradioista. Sen kuuluvuusalueena on Etelä-Savo, ja toimitus sijaitsee Kauppakeskus Stellassa. Yle Radio Suomi Mikkeli aloitti toimintansa Ylen maakuntaradiona 1994. Sitä ennen se tunnettiin Radio Mikkeli -nimisenä Yleisradion paikallisradiona. Alueellista radiotoimimintaa Yleisradiolla on ollut maakunnassa 1960-luvulta lähtien. Yle Mikkelin toimituksen päällikkö on Minna Salomäenpää.Yle Mikkelin yhteystiedot Yle Etelä-Savon ensimmäisenä päällikkönä ollut Kari Toiviainen jäi eläkkeelle 17 päällikkövuoden jälkeen 31. joulukuuta 2010.Etelä-Savon Radion päällikkö vaihtuu Yle.fi, uutiset Lähetysaika on muiden Ylen maakuntaradioiden tapaan arkisin klo 6.00-18.00. Radion lähetystaajuudet ovat 94,6 megahertsiä (Mikkelin seutu), 97,4 MHz (Pieksämäen seutu) ja 99,1 MHz (Kerimäen seutu).Radio Suomen taajuudet Lähetykset lähetetään pääosin Mikkelistä. Maakuntaradiolla on 10 maakunnallista uutislähetystä radiossa. Lisäksi Yle Mikkeli osallistuu alueellisten tv-uutisten tuottamiseen Yle TV1:ssä. == Lähteet == == Aiheesta muualla == * Yle Uutiset Mikkelin verkkosivut Luokka:Ylen paikallisradiot Luokka:Etelä-Savo Luokka:Mikkelin media Luokka:Savonlinnan kulttuuri
Penegaten torni

pienoiskuva|Penegaten torni Penegaten torni (), on graniitista 1300-luvulla rakennettu nelikulmainen, kolmekerroksinen torni, joka sijaitsee Vila Verdessä, Portugalissa. Luokka:Tornit Luokka:Portugalin rakennukset ja rakennelmat
Yle Häme

Yle Häme (aiemmin Yle Hämeenlinna, Yle Radio Suomi Hämeenlinna, Radio Häme ) on yksi Yle Radio Suomen maakuntaradioista. Sen kuuluvuusalueena on Kanta- Häme, ja toimitus sijaitsee Hämeenlinnassa. == Lähteet == == Aiheesta muualla == * Yle Hämeen kotisivut Luokka:Ylen paikallisradiot Luokka:Hämeenlinnan media Luokka:Kanta-Häme